da de en da da en da da da fr da da da da de da da de en da en en it de da da da es hu da de da sv it en en es de it en es en de nl en fr es en en sv es ceb da da eo da da en en de de en en fr en en en fr en it fi en en en en en nb fi en en en de nds en sv de en sv it en nn de en en de en en fi en en sv it en da it en es nl en de de en fr en en en en en en da de en da it en nds es da da da en fr nb en de sv de nn hu fr en en da en sv en en fi de en en en de da en ceb da sv es de es es eo en da da da da da da it de en da sv da da da da en da da da da da da sv sv nb nb nb da de sv da en da da da da da nn da da da da da da da da en da da da sv da da da da da da da da da da da da da da sv da da da da da da sv da da da da da da da da da da nb da da da nb da da da da da da da da nb en it da da da da de da da da nb da da da nb da nb da nb da da sv da da de it de it da da da da da da da nn da it it da da da de da da ro da en ro da sv da da fr da da de da da de de da da da da en da da da da en de en en en da sv sv en es da en da da de da da da da en en sv da fr da sv da ja da nb da da da da da da de da da ro it en de en en en en de de en it it fr it en nl it da
Oplev det bedste af Svalbard på kun 5 dage - Bestil vinteferie her
33 320 320 KONTAKT OS
Wellness for krop og sjæl
5 dage fra 28.500 kr.
Den ultimative vinterrejse til Svalbard med alt inkluderet
En rungende stilhed, kun afbrudt af lyden af slædehunde, der trækker vejret og løber i takt over sneen. Polarnætter, nordlys og en stjernehimmel så stor og klar, at man har lyst til at række ud efter den. Oplev vinterens vilde magi på Svalbard.
Det er et helt enestående sted, en rigtig arktisk udpost, som I kan glæde jer til at opleve fra sin mest særegne og hårdføre side i de arktiske vintermåneder – og så er det også her, at I finder det charmerende og hyggelige Hotel Funken Lodge, hvor I skal bo fire nætter på jeres rejse til Svalbard.
De største vinteroplevelser på Svalbard med privat guide
At køre på snescooter til Tempelfjorden
Svalbards snelandskaber og isgrotter med hundeslæde
Nordlys og rensdyrgryde på Camp Barentz
Alt inkluderet med arktisk gastronomi og håndplukkede restauranter
norge  svalbard  europa  bucketlist  safariogdyreliv  bofleresteder(rundrejseietland)  kortrejsetid  kulturogeventyr  naturogsafari  nationalparker  familie  par  shortbreakferie
Oplev Svalbard om vinteren med Nyhavn Rejser - fra december til april
En rejse til Svalbard om vinteren er en rejse til en fjern og forunderlig verden af is, klipper og stjerner med enestående naturoplevelser, så langt fra verdens hast og jag, som man nærmest kan komme. Svalbard er en verden på de yderste frontlinjer af civilisationen – og særligt om vinteren, hvor den lange, arktiske nat og dens kolde greb lægger et tæppe af stilhed og uberørt skønhed over øgruppen, der ligger godt 1200 km nord for polarcirklen.
Glæd jer til et vintereventyr for livet med fascinerende fortællinger, barsk historie, sublim skønhed og en ophøjet ro, der giver perspektiv på livet. Det hele er tilsat god komfort, kyndige guides og unik, arktisk gastronomi – alt er inkluderet og I behøver kun, at læne jer tilbage og nyde det hele. Og med lidt held, oplever I også nordlyset danse over den klare, arktiske himmel – chancerne for at opleve vidunderet er nemlig allerbedst i de mørke vintermåneder.
Vi har håndplukket de bedste restauranter - alt er inkluderet
Det kan være en udfordring at få plads på de bedste restauranter på Svalbard. Derfor har vi planlagt og inkluderet alle måltider på denne rejse, hvor I bl.a. kan glæde jer til at opleve unik, nordisk gourmet på Restaurant Huset med rensdyr, ringsæl og rype samt ægte arktisk pelsjægermad tilberedt efter de bedste traditioner i Mary-Ann’s charmerende vinterhave.
Det skal I opleve
Dag 1 Afrejse og ankomst til Svalbard
I flyver fra København til Longyearbyen med mellemlanding i Oslo. Ved ankomst i Longyearbyen, bliver I hentet i lufthavnen af jeres private chauffør, som kører jer til Hotel Funken Lodge, hvor I skal bo de næste fire nætter.
At lande i Longyearbyen er en helt særlig oplevelse – en af de rejseoplevelser, hvor man med det samme ved, at det er et helt specielt sted på jorden, man befinder sig. Så langt væk fra den kendte verden. Helt ude på den yderste grænse af menneskehedens rækkevidde.
På opdagelse i Longyearbyen og arktisk gourmet
Efter I har pakket ud og set jer omkring på jeres hotel, kan I glæde jer til en frokost på Restaurant Nansen, inden I skal ud og hilse på de lokale på en byvandring i Longyearbyen, hvor der også bliver tid at besøge et lokalt kunstgalleri og det berømte Svalbard Museum, der fortæller hele Svalbards historie fra de tidligste hvalfangere til kulmineindustriens gyldne alder.
Dag 2 Med hundeslæde til Turner-gletsjerens isgrotter
I dag venter der jer en af de mest autentiske og bevægende oplevelser, man kan få på Svalbard: En hundeslædetur under polarhimlen med picnic ved Turner-gletsjeren. Glæd jer til at møde Svalbards vidunderlige slædehunde – og til at gå på opdagelse i gletsjerens fortryllende isgrotter, mens jeres nye firbenede venner får en velfortjent frokostpause.
I løbet af eftermiddagen vender I tilbage til Longyearbyen, hvor I har tid på egen hånd, inden jeres arktiske middag er klar til at blive serveret på Restaurant Gruvelageret. Der er ikke noget som et godt og generøst måltid efter en lang dag på sneen - og det er lige, hvad der venter jer i restaurantens stemningsfulde og historiske rammer.
Dag 3 Kulminer, isgrotter og gletsjervandring
Svalbards historie og kultur er i høj grad forbundet til fortællingen om kulminerne og jagten på det sorte guld – og en rejse til Svalbard er ikke komplet uden et fascinerende besøg til den nedlagte kulmine Gruve 3, efterfulgt af et generøst måltid på Coal Miners Bar & Grill.
Det er den helt rigtige frokost og optakt til eftermiddagens vandretur til Larsbreen-gletsjeren, hvor I også skal på opdagelse langt inde i gletsjerens underjordiske verden af fortryllende, isblå passager og isgrotter.
I afslutter dagen med en velfortjent og velsmagende middag i Mary-Ann’s hyggelige vinterhave – Svalbards grønneste oase. Det er en livgivende verden af farver og liv, der giver trøst og fornyet håb efter de mørke minder og ubarmhjertige islandskaber. Større kontraster findes der næppe på Svalbard om vinteren.
Dag 4 På snescooter til Tuna-gletsjeren og rensdyrgryde på Camp Barentz
En af de sjoveste og største oplevelser på Svalbard er at suse over de hvide vidder på snecooter – og på jeres sidste dag på Svalbard, har vi derfor arrangeret en vidunderlig heldagstur på snescooter, der bringer jer helt ud i de arktiske landskaber, over fjelde, langs frosne fjorde og forbi forladte jagthytter til den dramatiske Tuna-gletsjer. Det her er arktisk action-eventyr, når det er allerbedst.
En magisk afsked med Svalbard
I løbet af eftermiddagen, vender I hjem til Longyeagbyen for senere at køre med bil ud til Camp Barentz. Nu er det tid til slippe gashåndtaget, sætte sig tilbage, hvile musklerne og få varmen ved bålstedet, mens I nyder en hjemmelavet rensdyrgryde i godt selskab med jeres værter.
Glæd jer til ægte vildmarkshygge med bålhistorier og knitrende ild - og ikke mindst gode chancer for at opleve vilde dyr og nordlys. Det er kun en passende afslutning på jeres arktiske eventyr. En magisk afsked med et magisk hjørne af verden, som kun de færreste er heldige at opleve.
Dag 5 Afrejse fra Svalbard og ankomst i Danmark
Jeres eventyr på Svalbard er ved vejs ende. Efter morgenmad, bliver I hentet på jeres hotel og kørt til lufthavnen, hvorfra I flyver til Danmark med mellemlanding i Oslo.
Det skal I opleve på jeres rejse
Enestående naturoplevelser med privat guide
Fra ture med snescooter over sneen og hundeslædeture under polarhimlen til nordlys på Camp Barentz og vandreture på gletsjere, kan I glæde jer til en række enestående oplevelser, der bringer helt ind i Svalbards barske natur, tæt på hverdagslivet og tilbage gennem øgruppens spændende historie.
Vi har på denne rejse også lagt vægt på, at I oplever det hele med god komfort og kyndige guides, så I får mest ud af jeres rejse og trygt kan nyde den helt specielle stemning og de mange, unikke oplevelser, som er Svalbard.
Oplev Longyearbyen i fortid og nutid
På snescooter til Tempelfjorden
Nordlys og rensdyrgryde på Camp Berentz
På gletsjervandring til Svalbards isgrotter
Minehistorie og ærlig mad på Gruvelageret
Smagen af Svalbard på Huset Restaurant
Rensdyrssteaks og aftenhygge i Mary-Anns vinterhave
I fodsporene på Svalbards helte
Oplev Svalbard med hundeslæde
Charmerende hotel i verdens nordligste by
Her skal I bo på jeres rejse
Der bor som bekendt – og utroligt nok - mennesker på Svalbard året rundt, faktisk godt 2500 sjæle, hvoraf langt de fleste holder til i Svalbards hovedby Longyearbyen, der regnes for verdens nordligste helårsby.
Intervallerne i prislisten angiver den pris (i dkr.), vi forventer at kunne lave den beskrevne rejse indenfor. Endelig pris afhænger af ledig flykapacitet på den udrejsedato, I vælger, samt ledige værelseskategorier.
Ring vedr. priser over jul og nytår. Dobbelt: v/2 pers., enkelt: v/1 pers. i værelse, suite, villa el. kahyt.
Fly København-Longyearbyen via Oslo t/r.
Transport mellem lufthavn og hotel t/r.
4 nætter på  Funken Lodge 4*, Longyearbyen. Dobbeltværelse, inkl. morgenmad
Oplevelse: Oplev Longyearbyen i fortid og nutid
Oplevelse: Oplev Svalbard med hundeslæde
Oplevelse: I fodsporene på Svalbards helte
Oplevelse: På gletjservandring til Svalbards isgrotter
Oplevelse: På snescooter til Tempelfjorden
Oplevelse: Nordlys og rensdyrgryde påCampBarentz
Oplevelse: Minehistorier og ærlig mad på Gruvelageret
Oplevelse: Smagen af Svalbard på Huset Restaurant
Oplevelse: Rensdyrsteak og aftenhygge i Mary-Ann's vinterhave
Oplevelse: Arktisk-asiatisk fusion med udsigt til Isfjorden
Pris per person ved 2 voksne
Intervallerne i prislisten angiver den pris, vi forventer at kunne lave den beskrevne rejse indenfor. Den endelige pris vil afhænge af, hvilke fly der har ledig kapacitet på den udrejsedato, I vælger, samt hvilke værelseskategorier der er ledige.
Afbestillings- og rejseforsikring, vi anbefaler Gouda
Måltider og andre ydelser, der ikke er nævnt under inkluderet
Kontakt os, hvis I ønsker en eller flere dage i Oslo
Tal med en ekspert
Vi skræddersyer jeres rejse til Svalbard
Hos Nyhavn Rejser skræddersyer vi altid rejsen efter jeres ønske. Vores rejser til Svalbard foregår med fly fra København med mellemlanding i Oslo, hvor I f.eks. har mulighed for at forlænge jeres rejse med flere spændende oplevelser. Hør mere med jeres rejserådgiver.
Vi glæder os til at høre om jeres rejsedrømme
Fortæl os om jeres rejsedrømme eller book et møde
Sådan bestiller du en rejse
Ring på 33 320 320, book et møde eller kontakt os.
Ønsker og gode råd
Tal med en rejserådgiver om jeres ønsker. Få inspiration og hør om deres personlige anbefalinger.
I får en rejseplan
Vi sammensætter rejsen ud fra jeres ønsker. I får et rejsesite med alle oplysninger samlet ét sted.
Når I er tilfredse, accepterer I tilbud og betaler depositum. Vi booker alt, som vi har aftalt det.
I er velkomne med spørgsmål. Vi opdaterer rejsesitet med rejsepapirer, og følger op, når I er hjemme igen.
Vil du tilmeldes vores nyhedsbrev med rejseinspiration?
Ja tak, jeg vil gerne modtage nyhedsbreve, artikler, tilbud, events (eks. foredrag, arrangementer, messer), konkurrencer, gratis billetter samt inspiration til rejser og oplevelser fra Nyhavn Rejser via e-mail, sms og sociale media, herunder notifikationer på Facebook og Facebook Messenger. Jeg giver desuden tilladelse til, at Nyhavn Rejser må henvende sig om udvidelse af mit samtykke. Du kan altid tilbagekalde min tilmelding ved at klikke på ”Afmeld nyhedsbrev” nederst i nyhedsbrevet – eller ved at kontakte Nyhavn Rejsers kundeservice. Læs vilkår her.
Vi behandler de personoplysninger du har afgivet i forbindelse med din henvendelse. Dine oplysninger bliver opbevaret betryggende og ud fra principperne i vores privatlivspolitik
Nyhavn Rejser Tryghed giver dig fuld tryghed på din rejse. Du er naturligvis dækket af pakkerejseloven, men hvad vigtigere er, så har vi et rutineret hold af dedikerede rejseeksperter, som altid er på forkant med din rejse og træder til, hvis du har brug for hjælp – ofte inden du selv opdager det. Det er det, vi mener, når vi siger, at en Nyhavn-rejse er følelsen af frihed. Uden bekymringer. Læs mere her.
At rejse med os
Rejs i en corona-tid
Folke Bernadottes Allé 7
Mandag - fredag: kl. 10:00 - 16:00
Lad os skræddersy din rejse
Som kunde hos Nyhavn Rejser får I personlig vejledning og gode råd om alt fra unikke oplevelser til valg af rute og hoteller fra en ekspert, der har prøvet det hele selv.
Vi finder det, du ikke finder.
Vi glæder os til at høre om jeres rejsedrømme
Fortæl os om jeres rejsedrømme eller book et møde